stanford-oval/wikipedia huggingface dataset:
טוטו קוטוניו

| --- | --- |

 לידה:  7 ביולי 1943 פוסדינובו, מאסה-קרארה, ממלכת איטליה 
 פטירה:  22 באוגוסט 2023 (בגיל 80) מילאנו, איטליה 
 שם לידה:  Salvatore Cutugno 
 מוקד פעילות:  פוסדינובו, טוסקנה, איטליה
 תקופת הפעילות:  1975–2023 (כ־48 שנים) 
 סוגה:  פופ
 סוג קול:  בריטון 
 שפה מועדפת:  איטלקית, צרפתית, ספרדית 
 כלי נגינה:  גיטרה, כלי הקשה, כלי מקלדת, סקסופון 
 חברת תקליטים:  קרוסלו 
 בן או בת זוג:  Carla Cutugno (1971–22 באוגוסט 2023) 
 מספר צאצאים:  1 
 פרסים והוקרה:  תחרות הזמר של האירוויזיון (1990)  פסטיבל סן רמו (9 בפברואר 1980) 
 www.totocutugno.it
 פרופיל ב-IMDb
 
סלבטורה "טוטו" קוטוניו (באיטלקית: Salvatore "Toto" Cutugno;‏ 7 ביולי 1943 – 22 באוגוסט 2023) היה זמר, מלחין וכותב איטלקי. זוכה אירוויזיון 1990 עם השיר Insieme: 1992. שירו "L'italiano" מ-1983, זכה להצלחה רבה.
ביוגרפיה

קוטוניו נולד בפוסדינובו, טוסקנה שבאיטליה, לאב סיצילאני ואם טוסקנית.
קריירה

קוטוניו החל את הקריירה המוזיקלית בגיל צעיר, כאשר למד מאביו לנגן בחלילית, ולמד בעצמו לנגן בתופים. בגיל 19 יצא לסיבוב הופעות בן חצי שנה בפינלנד. כאשר שב מפינלנד הקים את הלהקה "Toto e Tati" והחל להופיע בפאבים שונים ברחבי איטליה.
בתחילת שנות ה-70 פנה קוטוניו לכתיבת שירים, ואף כתב חלק משיריו המפורסמים ביותר של הזמר הצרפתי-אמריקאי ז'ו דסאן. בין השירים "L'été indien", "Et Si Tu N'Existais Pas", ו-"Le Jardin Du Luxembourg" שכתב יחד עם ויטו פאלאוויצ'יני. כמו כן, היה אחד מהכותבים של הלהיט של דלידה – "Gigi l'Amoroso", שזכה למעמד של אלבום פלטינה זמן קצר לאחר צאתו.
בשנת 1975 התחיל קוטוניו להופיע יחד עם להקת "אלבטרוס" ובשנת 1976 הוציאו את האלבום "Albatros".
קריירה > פסטיבל סן רמו

לאחר צאת האלבום השתתף קוטוניו לראשונה בפסטיבל סן רמו, שם זכה יחד עם הלהקה במקום השלישי.
בשנת 1980 השתתף שנית בפסטיבל עם השיר "Solo Noi", וזכה במקום הראשון. קוטוניו חזר והשתתף שש פעמים נוספות, בהן הגיע למקום השני:
בשנת 1984 עם השיר "Serenata"
בשנת 1987 עם השיר "Figli"
בשנת 1988 עם השיר "Emozioni"
בשנת 1989 עם השיר "Le Mamme"
בשנת 1990 עם השיר "Gli Amori" עם ריי צ'ארלס
בשנת 2005 עם השיר "Come Noi Nessuno Al Mondo" עם אנה-ליזה מינטי.
בסך הכל השתתף קוטוניו בפסטיבל שלוש עשרה פעמים.
קריירה > אירוויזיון

בשנת 1990 זכה קוטוניו בתחרות ה-35 של האירוויזיון עם השיר שנכתב על ידו, "Insieme: 1992". השיר מתאר חגיגה בעקבות איחודה מחדש של אירופה. יחד עם ג'יליולה צ'ינקווטי, שייצגה את איטליה באירוויזיון 1964, הנחה את תחרות האירוויזיון בשנת 1991 שנערכה ברומא לאחר זכייתו.
קריירה > גרסה ישראלית

הזמר הישראלי דורון מזר הקליט ב-1984 את "אני חוזר הביתה" - גרסה עברית לשירו של קוטוניו, "L'italiano".
חיים אישיים

קוטוניו היה נשוי לקרלה. הוא נפטר ב-22 באוגוסט 2023 במילאנו, לאחר מאבק בסרטן הערמונית.
דיסקוגרפיה

Albatros (1976)
Come ieri, come oggi, come sempre (1978)
Voglio l'anima (1980)
Innamorata, innamorato, innamorati (1981)
La mia musica (1982)
L'italiano (1983)
Per amore o per gioco (1985)
Azzura malinconia (1986)
Mediterraneo (1987)
Toto Cutugno (1990)
Insieme 1992 (1990)
Non e facile essere uomini (1992)
Voglio andare a vivere in campagna (1995)
Canzoni nacoste (1997)
Il treno va (2002)
Cantando (2004)
Come noi nessuno al mondo (2005)
Un falco chiuso in gabbia (2008)
I Miei Sanremo (2010)
הערות שוליים

↑  הזמר טוטו קוטוניו ("אני חוזר הביתה" האיטלקי) הלך לעולמו בגיל 80, באתר ynet, 22 באוגוסט 2023
↑  הזמר האיטלקי וזוכה האירוויזיון טוטו קוטוניו ("אני חוזר הביתה") מת בגיל 80, באתר וואלה, 22 באוגוסט 2023
| איטליה איטליה באירוויזיון |
| --- | --- | --- |
פסטיבל סן רמו • Canzonissima
| השתתפויות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1983 • 1984 • 1985 • 1987 • 1988 • 1989 • 1990 • 1991 • 1992 • 1993 • 1997 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | פרנקה ריימונדי & טונינה טוריאלי • נונציו גאלו • דומניקו מודוניו • דומניקו מודוניו • רנאטו רשל • בטי קרטיס • קלאודיו וילה • אמיליו פריקולי • ג'יליולה צ'ינקווטי • בובי סולו • דומניקו מודוניו • קלאודיו וילה • סרג'ו אנדריגו • איווה זניצ'י • ג'אני מורנדי • מאסימו ראניירי • ניקולה די בארי • מאסימו ראניירי • ג'יליולה צ'ינקווטי • ווס ודורי גצי • אל באנו ורומינה פאוור • מיה מרטיני • ריקי אה פוברי • מתיה בזאר • אלון סורנטי • ריקרדו פולי • אליס ופרנקו בטיאטו • אל באנו ורומינה פאוור • אומברטו טוצי וראף • לוקה ברברוסה • אנה אוקסה ופאוסטו ליאלי • טוטו קוטוניו • פפינו די קאפרי • מיה מרטיני • אנריקו רוג'רי • ג'ליסה רפאל גואלאצי • נינה זילי • מרקו מנגוני • אמה מרונה • איל וולו • פרנצ'סקה מיקיילין • פרנצ'סקו גבאני • ארמאל מטה ופבריציו מורו • מחמוד • דיודאטו • מונסקין • מחמוד ובלאנקו • מרקו מנגוני • אנג'לינה מנגו |  |
| שירי המדינה | "Aprite le finestre" & "Amami se vuoi" • "Corde della mia chitarra" • "Nel blu dipinto di blu" • "Piove (Ciao, ciao, bambina)‎‎" • "Romantica" • "Al di là" • "Addio, addio" • "Uno per tutte" • "Non ho l'età" • "Se piangi, se ridi" • "Dio, come ti amo" • "Non andare più lontano" • "Marianne" • "Due grosse lacrime bianche" • "Occhi di ragazza" • "L'amore è un attimo" • "I giorni dell'arcobaleno" • "Chi sarà" • "Sì" • "Era" • "We'll Live It All Again" • "Libera" • "Questo amore" • "Raggio di luna" • "Non so che darei" • "Per Lucia" • "I treni di Tozeur" • "Magic Oh Magic" • "Gente di marel" • "Vivo (Ti scrivo)" • "Avrei voluto" • "Insieme: 1992" • "Comme è ddoce 'o mare" • "Rapsodia" • "Sole d'Europa" • "Fiumi di parole" • "Madness of love" • "L'amore è femmina (Out of Love)" • "L’essenziale" • "La mia città" • "Grande amore" • "No Degree of Separation" • "Occidentali's Karma" • "Non mi avete fatto niente" • "Soldi" • "Fai rumore" • "Zitti e buoni" • "Brividi" • "Due vite" • "La noia" |  |
| ערכים קשורים | אירוויזיון 1965 • אירוויזיון 1991 • אירוויזיון 2022 • RAI |  |
בשנים שלא מופיעות ברשימה נעדרה איטליה מהתחרות.
| --- | --- |
בקרת זהויות :  NLI: 987007330140405171  PLWABN: 9810681951705606  BIBSYS: 3108419  BNE: XX900270  BnF: cb138928951 (data)  GND: 134353285  ICCU: CFIV148548  ISNI: 0000 0000 7828 2555  LCCN: no98023691  LNB: 000076641  MusicBrainz: 5ae40d3f-e429-4baf-9fe9-bcdaa9c81f39  NKC: xx0067047  NLK: KAC2019E1034  NSK: 000049903  NTA: 097139572  RERO: 02-A005865256  SUDOC: 086912704  Trove: 1447861  VIAF: 85737910   WorldCat (עם VIAF): 85737910
טרנס מוריס

| --- | --- |
אין תמונה חופשית
 לידה:  11 בינואר 1979 (בן 45) פרדריק שבמרילנד
 עמדה:  פאוור פורוורד, סנטר
 גובה:  2.07 מטרים
 מספר:  44 
 מכללה:  מרילנד
 דראפט:  בחירה מספר 33, 2001 אטלנטה הוקס
 קבוצות כשחקן
 2001–2003   2003 - 2004   2004 - 2005   2005 - 2006   2006 - 2007   2007 - 2008   2008 - 2009   2009 - 2011:  יוסטון רוקטס   קולומבוס ריבר דראגונס   אפולון פטרס   אורלנדו מג'יק   הפועל ירושלים   מכבי תל אביב   צסק"א מוסקבה   ברצלונה
 הישגים כשחקן
 זכייה באליפות היורוליג (2010)   חמישיית העונה ביורוליג (2008)   שחקן ההגנה בליגת העל (2007, 2008)   חמישיית העונה בליגת העל (2008)   זכייה בגביע המדינה (2007)   זכייה באליפות הליגה הספרדית (2011)   זכייה באליפות הסופרליגה הרוסית (2009)   זכייה באליפות הליגה המאוחדת של VTB‏ (2008)
 
טרנס דראה מוריס (באנגלית: Terence Darea Morris; נולד ב-11 בינואר 1979 בפרדריק, מרילנד) הוא כדורסלן עבר אמריקאי ששיחק בעמדות הפאוור פורוורד והסנטר. גובהו 2.07 מטרים.
חייו

בצעירותו שיחק מוריס במדי קבוצת הכדורסל של בית הספר התיכון על שם המושל תומאס ג'ונסון בעיר הולדתו פרדריק ולאחר מכן במדי אוניברסיטת מרילנד. בשנת 2001 נבחר בדראפט ה-NBA על ידי אטלנטה הוקס במקום ה-33. זכויות הדראפט של מוריס הועברו לקבוצת יוסטון רוקטס במדיה שיחק שנתיים (2001-2003).
בעונת 2003/2004 שיחק בליגת הליגת הפיתוח של ה-NBA ועונה לאחר מכן חתם בקבוצת אפולון פטרס היוונית. בספטמבר 2005 חזר לליגת ה-NBA כשהוחתם על ידי אורלנדו מג'יק, בשורותיה שיחק עד סיום העונה.
את עונת 2006/2007 פתח מוריס ללא קבוצה עד שבדצמבר 2006 חתם בהפועל ירושלים ואחרי חתימתו הקבוצה חזרה לעצמה אחרי תקופה קשה. עם הפועל זכה בפברואר 2007 בגביע המדינה, כאשר הוא קלע בגמר 15 נקודות. בסיום העונה, עבר למכבי תל אביב לעונה אחת. במהלך עונה זו זכה מוריס בתואר השחקן המצטיין של היורוליג לחודש ינואר, ובסיום אותה עונה אף נבחר לחמישיית העונה של המפעל.
בסיום עונת 2007/2008 הפך מוריס אוטומטית לשחקן חופשי ושמו נקשר לפנאתינייקוס ולאולימפיאקוס. לבסוף, העדיף מוריס את צסק"א מוסקבה בה הוצעה לו משכורת גבוהה, הוא חתם על חוזה לשלוש שנים ואמור היה להשתכר בכשני מיליון דולרים לעונה. אולם לאחר עונה אחת, לאור קיצוץ משמעותי בתקציב צסק"א מוסקבה, עבר לברצלונה, אותה עזב לאחר שתי עונות והודיע על פרישה מכדורסל.
טדי סינקלייר

| --- | --- |

 לידה:  15 באוגוסט 1986 (בת 38) ברדפורד, יורקשייר מערב, אנגליה 
 שם לידה:  נטליה נעמי קירי-פישר
 מוקד פעילות:  הממלכה המאוחדת 
 תקופת הפעילות:  מ-1995
 מקום לימודים:  Bradford Girls' Grammar School 
 סוגה:  דאנס-פופ, אלקטרופופ
 סוג קול:  מצו-סופרן 
 שפה מועדפת:  אנגלית 
 חברת תקליטים:  Adventures in Music will.i.am Cherrytree KonLive אינטרסקופ רקורדס
 nataliakills.com
 פרופיל ב-IMDb
 
נטליה נעמי "טדי" סינקלייר (באנגלית: Natalia Noemi "Teddy" Sinclair; לשעבר קפוצ'יני, Cappuccini; נולדה ב-15 באוגוסט 1986) היא זמרת בריטית הידועה גם בשם הבמה שלה לשעבר, נטליה קילס (Natalia Kills) ו-Verbalicious. קילס נולדה בברדפורד שבאנגליה, שם למדה בבית הספר "Bradford Girls' Grammar School", ולאחר מכן עברה לאקדמיה למוזיקה ולאמנויות הדרמה של לונדון, אותה עזבה כדי להתרכז בקריירה המוזיקלית שלה. מיד לאחר מכן החלה קילס ליצור מוזיקת היפ הופ, ובשנת 2003 הוחתמה בחברת התקליטים Adventures in Music. בסוף שנת 2008 החתים הזמר will.i.am את קילס בחברת התקליטים שלו "ויל.איי.אם מיוזיק גרופ". בשנת 2011 יצא לאור אלבום הבכורה של קילס, "Perfectionist". בספטמבר 2013, כשנתיים לאחר מכן, הוציאה קילס את אלבום האולפן השני שלה, "Trouble".
ביוגרפיה

קילס נולדה בברדפורד שבאנגליה לאב בריטי אפרו-אמריקני ולאם מאורוגוואי. במהלך ילדותה עזבה משפחתה של קילס את ברדפורד ועברה מספר מדינות, ביניהן ג'מייקה וספרד. בשנת 1999 נעצר אביה של קילס ונכלא מסיבות לא ידועות, ובעקבות זאת עברה משפחתה ללונדון, שם למדה קילס באקדמיה למוזיקה ולאמנויות הדרמה של לונדון. בגיל 14 עזבה קילס את ביתה. בשנת 2013 אמרה קילס בראיון: "כשעזבתי את הבית בגיל 14 החלטתי שאני יכולה להיות מי שאני רוצה להיות, ואני לא רוצה להיות שחקנית יותר". קילס ציינה כי במהלך גיל ההתבגרות היא הציתה את הבית של בן זוגה בזמן ששניהם היו בתוכו, ובעקבות אירוע זה כתבה קילס את השיר "Trouble" מאלבומה השני, הנושא את אותו השם.
ביוגרפיה > 1995–2010: תחילת הקריירה

קילס החלה את קריירת המשחק שלה בשנת 1995, בעודה בת 9, בתוכנית הטלוויזיה "New Voices". בהמשך השתתפה קילס בקומדיית המצבים "All About Me" ובדרמה "The Archers". בגיל 14 החלה קילס לכתוב שירים. חלק מהשירים שכתבה הופיעו בסרטים ובתוכניות טלוויזיה, ביניהם "Bring It On 4", "Sleepover", "אני והמזל שלי" ו"הפמליה". בשנת 2005 הוחתמה קילס בחברת התקליטים הבריטית "Adventures in Music", דרכה הוציאה את סינגל הבכורה שלה "Don't Play Nice" תחת שם הבמה Verbalicious. בשנת 2007, תוך כדי כתיבת שירים לסרטים, פרסמה קילס בעמוד המייספייס שלה דמו בשם "Womannequin" אותו היא כתבה והפיקה. השיר צבר מעל ל-2 מיליון השמעות באתר והוביל את קילס לפסגת מצעד האומנים הלא-מוחתמים. בהמשך נסעה קילס ללוס אנג'לס, שם נפגשה עם מפיקים, ביניהם אייקון וג'סטין טימברלייק. באותה תקופה DJ ששמע את הדמו שפרסמה קילס וידע שאינה מוחתמת תחת חברת תקליטים הפגיש את קילס עם המוזיקאי will.i.am, שבינואר 2009 החתים אותה בחברת התקליטים שלו "will.i.am Music Group". באותה תקופה השתתפה קילס בשיר "They Talk Shit About Me" של המוזיקאי הצרפתי M. Pokora, תחת שם הבמה Verse.
ביוגרפיה > 2010–2012: Perfectionist

אלבום הבכורה של קילס, "Perfectionist", יצא לאור ב-15 במרץ 2011, והיה לאלבום הראשון שהוציאה קילס תחת שם הבמה נטליה קילס. לפי קילס, כולם פרפקציוניסטים, וזהו הקונספט של האלבום. מהאלבום יצאו ארבעה סינגלים: "Mirrors", שיצא לאור כסינגל הראשון ב-10 באוגוסט 2010 והגיע למקום השלישי במצעד הדאנס של ארצות הברית, "Wonderland", שיצא לאור כסינגל השני ב-12 באפריל 2011, "Free", שיצא לאור כסינגל השלישי ב-28 ביוני באותה השנה, ו-"Kill My Boyfriend", שיצא לאור כסינגל הרביעי והאחרון מהאלבום ב-10 בינואר 2012. בשנת 2010 הופיעה קילס בסיבוב ההופעות של הזמרות קליס ורובין, "All Hearts Tour", ובסיבוב ההופעות הבא של רובין, "Body Talk Tour". בשנת 2011 השתתפה קילס בסיבוב ההופעות של הזמרת קשה, "Get Sleazy Tour" ובמספר הופעות באירופה ובברזיל כחלק מסיבוב ההופעות של הזמרת קייטי פרי, "California Dreams Tour".
בשנת 2011 השתתפה קילס בשיר "Champagne Showers" של הצמד LMFAO ובשיר "You Can't Get in My Head (If You Can't Get in My Bed)" של טאטנה. קילס גם השתתפה בשיר "Lights Out (Go Crazy)" של ג'וניור קאלדרה שיצא לאור במרץ 2012, בו גם השתתפה הלהקה פאר איסט מובמנט.
ביוגרפיה > 2012–2014: Trouble

ב-14 בספטמבר 2012 פרסמה קילס קליפ לשיר "Controversy", שהיה לצעד הראשון שלה לקידום אלבומה הבא, Trouble, שיצא לאור ב-3 בספטמבר 2013 דרך חברות התקליטים Cherrytree ,will.i.am ואינטרסקופ רקורדס. האלבום, שהוקלט בלוס אנג'לס וניו יורק, מתרכז בחוויות מהילדות הבעייתית של קילס. הסינגל הראשון מהאלבום, "Problem", יצא לאור ב-12 במרץ 2013. הקליפ לשיר פורסם מאוחר יותר, בחודש יוני באותה השנה, ומגלם את שנותיה הראשונות של קילס בהוליווד. השיר "Saturday Night" יצא לאור כסינגל השני מהאלבום ב-28 ביוני 2013 יחד עם קליפ המציג את מערכת היחסים של קילס עם הוריה. הסינגל השלישי והאחרון מהאלבום, "Trouble", יצא לאור ב-8 באפריל 2014.
ביוגרפיה > 2014–הווה: אלבום אולפן שלישי

במאי 2014 במהלך ריאיון למגזין הניו זילנדי "Black" ציינה קילס: "כבר התחלנו להקליט כמה שירים... זה הרבה יותר אגרסיבי ועוקצני בקשר לאהבה אמיתית ומה המשמעות של כאב. אני רוצה ליצור אלבום העוסק בכל הדברים הנוראים שאנחנו עושים כשמשעמם לנו". בסיום הראיון נשאלה קילס "מה את קוראת?" וענתה: "את המילים שכתבתי יחד עם מדונה לאלבומה החדש".
בשנת 2015 השתתפה קילס כשופטת בתוכנית הטלוויזיה "אקס פקטור ניו זילנד" בערוץ TV3 יחד עם בעלה וילי מון, אך השניים פוטרו לאחר שעלבו במתמודד ג'ו אירווין והשפילו אותו.
בשנת 2016, כשנה לאחר השערורייה באקס פקטור ניו זילנד, שינתה קילס את שמה לטדי סינקלייר והקימה יחד עם בעלה את להקת Cruel Youth בה סינקלייר לוקחת חלק. הלהקה הוציאה באותה שנה את אלבומה הראשון 30mg+ ובשנת 2022 הוציאה את הסינגל "Mr. Badman" ששימש כפסקול לסרט האימה ההזמנה.
דיסקוגרפיה > אלבומי אולפן

2011: Perfectionist
2013: Trouble
דיסקוגרפיה > מיני אלבומים

2005: Womannequin (תחת השם נטליה קפוצ'יני)
הערות שוליים

1 2  נטליה קילס באתר IMDb
↑  הדיסקוגרפיה של נטליה קילס באתר Allmusic
↑  Natalia Kills On Her Album Perfectionist and Lady Gaga
↑  Exclusive: Natalia Kills Shares Her Obsessions and Premieres "Boys Don't Cry" With Us!
↑  Natalia Kills has a guilty mind
↑  Natalia Kills Wants to Watch You Watch Her Do ‘Horrible Things’
1 2  ריאיון עם נטליה קילס באתר Digital Spy.
↑  ריאיון עם נטליה קילס באתר Gigwise
↑  Ke$Ha Confirms Special Guests LMFAO For 'Get Sleazy' UK Tour & Tickets, פורסם באתר "Stereoboard" ב-13 במאי 2011
↑  Lights Out (Go Crazy) (feat. Natalia Kills & Far East Movement) - Single פורסם בחנות ה-iTunes ב-13 במרץ 2012
↑  ג'ייסון ליפשוץ, Natalia Kills Gets Real on 'Trouble' Album: 'I Wanted To Confront Who I Am Head-On', פורסם באתר בילבורד ב-8 באוגוסט 2013
↑  Natalia Kills Is the Music Industry's Best "Problem" Child
↑  BLACK #21: KISS & KILLS - NATALIA KILLS באתר המגזין "Black"
↑  מערכת וואלה! NEWS‏, "אתה בושה וחרפה, אני נגעלת ממך": הביקורת הקטלנית שעוררה סערה בניו זילנד, באתר וואלה, 16 במרץ 2015
| --- | --- |
בקרת זהויות :  BnF: cb16695084z (data)  GND: 1016516193  ISNI: 0000 0001 3182 8394  LCCN: no2011143168  MusicBrainz: 04df2f87-4b35-4e60-8992-19811e728c03  VIAF: 178130562   WorldCat (עם VIAF): 178130562 
קילס מופיעה בשנת 2011
חורבת זכריה

חורבת זכריה היא אתר ארכאולוגי הממוקם ממערב לעיר מודיעין שנערכה בה חפירת הצלה לקראת הקמת הפארק הטכנולוגי של מודיעין. בחפירה בחלק מהאתר נתגלו שרידי יישוב מהתקופה העבאסית והפאטימית.
היסטוריה

הראשונים שסקרו את האתר במאה ה־19 היו קונדר וקיצ'נר שנתנו למקום את השם נבי זכריה, זאת בגלל מבנה קטן של מקאם שהיה במקום שהוקדש לאביו של יוחנן המטביל. האתר נסקר שוב לקראת הקמת העיר מודיעין ואז שוב לקראת הקמת אזור תעשייה. בשנת 2015 בוצעה חפירת הצלה סמוך מאוד לאתר ובשת 2017 בוצעה חפירת הצלה באתר עצמו לקראת הקמת הפארק הטכנולוגי.
ארכאולוגיה

בסקרים ובחפירות ההצלה שבוצעו באתר, התגלו שרידי יישוב שתחילתו במאה התשיעית לספירה. היישוב הוא חלק מתפרוסת רחבה של יישובים שנחשפו באזור, שהוקמו לאורך השנים מצפון ומדרום לדרך העתיקה שעלתה לירושלים. ההתיישבות בו נמשכה עד לתקופה העות'מאנית. השכבה הקדומה ביותר שנחשפה מיוחסת לתקופה העבאסית והפאטימית. אף על פי שחשוב לציין שנחפר רק חלק יחסית קטן מהאתר, כאשר בסקרים שנערכו באזורים הסמוכים לאתר התגלו גם ממצאים מתקופות קדומות יותר, כמו הרומית והביזנטית. לאחר שהאתר ננטש ככל הנראה, יש התיישבות חדשה באתר בתקופה הפאטימית והצלבנית במאות ה-11 וה-12 במהלכן משוקמים מבנים רבים באתר. במהלך המאות ה-13 וה-14 שהן התקופה האיובית והממלוכית יש ירידה באוכלוסייה באתר. במהלך המאה ה-15 האתר משמש כבית קבורת ונחצבים באזור קברי ארגז.
ממצאים

הממצאים שנחשפו באתר מעידים על ישוב שלא ידעו על קיומו. היישוב הוקם בצורה מתוכננת ומסודרת וכלל 63 מבני אבן. המבנים כללו מבני מגורים, מחסנים, 3 בתי בד, כאשר בחלק מהמבנים משולבות גם רצפות פסיפס. בתחילת התקופה העות'מאנית חלק משטח היישוב הופך לבית קברות ונחצבים בו 64 קברי ארגז עם מכסי אבן. החוקרים לא הצליחו לעמוד בוודאות על דתם של התושבים שגרו ביישוב, זאת על אף ממצאים רבים מהתקופה הביזנטית באזור. ממצאים כמו מאגר מים ותאי נזירים עם צלבים על הקירות ושרידי כנסייה שנסקרה בעבר באזור החורבה.
הערות שוליים

1 2 3 4 5 6  אברהם ש' טנדלר, חורבת זכריה, באתר חדשות ארכיאולוגיות, רשות העתיקות, גיליון 133 לשנת 2021, ‏14 בנובמבר 2021
1 2  דן שחר, חורבת זכריה, באתר חדשות ארכיאולוגיות, רשות העתיקות, גיליון 129 לשנת 2017, ‏3 בדצמבר 2017
1 2  עמית ראם, חורבת כלח, באתר חדשות ארכיאולוגיות, רשות העתיקות, גיליון 120 לשנת 2008, ‏5 באוקטובר 2008
טונגטפו

| --- | --- |

 נתונים גאוגרפיים
 מיקום:  האוקיינוס השקט
 קואורדינטות:  21°12′41″S 175°09′11″W﻿ / ﻿21.21139°S 175.15306°W﻿ / -21.21139; -175.15306
 ארכיפלג:  איי טונגה
 שטח:  260.48 קילומטר רבוע
 אורך:  34.2 קילומטר
 רוחב:  17.8 קילומטר
 נתונים מדיניים
 מדינה:  טונגה טונגה
 אוכלוסייה:  74,454 (2016)
 אזור זמן:  UTC+13
 עיר ראשית:  נוקואלופה
  (למפת טונגה מוגדלת) נוקואלופה ניואפואו ניואפו פאנגיי אואונואה האוקיינוס השקטטונגטפו(למפת טונגה רגילה) נוקואלופה ניואפואו ניואפו פאנגיי אואונואה האוקיינוס השקטטונגטפו
 
טונגטפו הוא האי הראשי של טונגה, בו נמצאת בירתו נוקואלופה. האי ממוקם בקבוצת האיים הדרומית של טונגה, שנקראת על שמו, והוא האי המאוכלס ביותר במדינה, עם 74,611 תושבים (נכון ל-2016), שהם כ-70.5% מהאוכלוסייה הלאומית בטונגה, על 260 קילומטרים רבועים (100 מילים רבועים).
טונגטפו הוא מרכז השלטון של טונגה ומושב המלוכה שלה.
התפתחותה הכלכלית המהירה של טונגטפו משכה אליה מהגרים פנימיים רבים.
גאוגרפיה

גודלו של האי הוא 257.03 קילומטרים רבועים (99.24 מילים רבועים) (או 260.48 קילומטרים רבועים (100.57 מילים רבועים) כולל איים שכנים) והוא יחסית שטוח, מכיוון שהוא בנוי מאבן גיר. האי מכוסה באדמה פורייה המורכבת מאפר וולקני מהרי געש שכנים. בחוף התלול בדרום האי, הגבהים מגיעים לממוצע של 35 מטרים (115 רגל), ומקסימום 70 מטרים (230 רגל), ויורדים בהדרגה לכיוון צפון.
מצפון לאי יש הרבה איים מבודדים קטנים ושוניות אלמוגים המשתרעים עד 7 קילומטרים (4.3 מיל) מחופי טונגטפו. לגונות Fanga'uta ו-Fangakakau הסגורות כמעט לחלוטין הן מקומות רבייה לציפורים ודגים שחיים בתוך המנגרובים הגדלים סביב חופי הלגונה. הלגונות הוכרזו כשמורת טבע בשנת 1974 על ידי הממשלה.
אקלים

האקלים בטונגטפו קריר יותר מאשר בשאר טונגה מכיוון שזו קבוצת האיים הדרומית ביותר במדינה. דבר זה גורם לייצור פירות נמוך יותר בטונגטפו מאשר באיים החמים יותר בצפון.
היסטוריה > אנשי לאפיטה

טונגטפו ידוע כבעל אחד הריכוזים הגבוהים ביותר של שרידים ארכאולוגיים באוקיינוס השקט. העקבות המוקדמים ביותר של תרבות הלפיטה (אחד מהעמים האוסטרונזים) שנמצאו בטונגה מתוארכים לסביבות 850–900 לפני הספירה, 300 שנה לאחר הקמת היישובים הראשונים בטונגה. הארכאולוג דייוויד ברלי גילה את כלי החרס מסביב ללגונת פנגאוטה, במרחק 2,000 קילומטרים (1,200 מיל) מממצאי לפיטה שנמצאו בסנטה קרוז באיי שלמה .
טונגה הייתה תמיד מקום מושבה של אימפריית טואי טונגה וקיימים בה אתר של טריליתון, ויותר מ-20 תלי קברים מלכותיים.
היסטוריה > אירופאים

טונגטפו גולה לראשונה על ידי האירופים ב-20 בינואר 1643 על ידי אבל טסמן בפיקודו על שתי ספינות, ה-Heemskerck ו-Zeehaen שבהזמנת חברת הודו המזרחית ההולנדית של בטביה (ג'קרטה). מטרות המשלחת היו לשרטט את הים הדרומי והמזרחי הלא ידוע ולמצוא מעבר אפשרי דרך דרום האוקיינוס השקט והאוקיינוס ההודי ולספק נתיב מהיר יותר לצ'ילה. המשלחת יצאה להפלגה מבטאוויה ב-14 באוגוסט 1642. טסמן כינה את האי "t'Eijlandt Amsterdam" (האי אמסטרדם), בגלל שפע האספקה שלו. שם זה כבר אינו בשימוש אלא על ידי היסטוריונים.
המפקד ג'יימס קוק, שהפליג בספינה הבריטית רזולושן ביקר באי ב-2 באוקטובר 1773 (או אוקטובר 1774), וחזר שוב ב-1777, עם אומאי. בביקורם באי השאירו השניים בקר לצורכי רבייה באי. צאצאיהם עדיין היו קיימים בשנת 1789 כאשר ביקר באי באונטי, בפיקודו של פלטשר כריסטיאן.
האזכור המוקדם ביותר של השם Tongatapu (או "Tongataboo") היה על ידי ג'יימס קוק ב-1777, כשכתב את זיכרונותיו עבור שלושת המסעות מסביב לעולם, כרך 1.
ציידי לווייתנים בריטים ואמריקאים היו מבקרים קבועים באי לטובת אספקת מים ועצים. המבקר הראשון שנרשם היה "התקווה", באפריל-מאי 1807. האחרון שידוע היה האלבטרוס בנובמבר–דצמבר 1899.
אתרים מרכזיים

נוקואלופה - בירת טונגה
מואה - העיר השנייה בגודלה בטונגטפו. אתר תלי הקבורה העתיקים וקברי Papae 'o Tele'a.
לנגי - קברי מלכי טונגה
מבצר הולה - ממוקם בנוקונוקו - קולוטאו קו הולה - המחוז המערבי של טונגאטפו
Hūfangalupe - גשר יבשתי טבעי בצד הדרום מזרחי של טונגאטפו
Pangaimotu - אי נופש קטן
אתר הנחיתה של קפטן ג'יימס קוק
שמורת השועל המעופף - הממוקמת ב-Kolovai בצד המערבי של Taungapeka
Nukuleka - המקום בו משוער כי חיה ההתנחלות הראשונה של לאפיטה בטונגה
Tupou College - מוסד חינוכי ראשון בממלכה הממוקם במחוז המזרחי של טונגאטפו ליד מלאפו
הערות שוליים

↑  "Tonga's population drops to 100,209". Matangi Tonga. 24 בדצמבר 2021. אורכב מ-המקור ב-24 בדצמבר 2021. נבדק ב-24 בדצמבר 2021. {{cite web}}:  (עזרה)
↑  Hooker, Brian (2013). "The European Discovery of the Tonga Islands". Terrae Incognitae. 36: 20–27. doi:10.1179/tin.2004.36.1.20.
↑  Salmond, Anne (2010). Aphrodite's Island. Berkeley: University of California Press. pp. 291, 412. ISBN 9780520261143.
↑  Langdon, Robert (ed.) (1984), Where the whalers went: an index to the Pacific Islands visited by American whalers (and some other ships) in the 19th century, Canberra, Pacific Manuscripts Bureau, p.238-9. מסת"ב 086784471X
| --- | --- |
בקרת זהויות :  NLI: 987007558740705171  GND: 4106529-3  LCCN: sh95007520  MusicBrainz: a38f4573-b8e9-4c3b-a220-b246d5f678a1  NARA: 10036894  VIAF: 246562801   WorldCat (עם VIAF): 246562801 
מפה של טונגטפו
חוף בחוף הדרומי של טונגטפו
עמוד מתוך יומן הספינה של אבל טסמן עם התיאור של ט איילנדט אמסטרדם, כיום טונגאטפו
ארמון מלכותי
חורבת וחשרה

| --- | --- |
אין תמונה חופשית
 מיקום
 קואורדינטות:  32°54′56″N 35°43′51″E﻿ / ﻿32.915656703377°N 35.730749508406°E﻿ / 32.915656703377; 35.730749508406
  (למפת הגליל העליון מוגדלת) חורבת וחשרה(למפת הגליל העליון רגילה) חורבת וחשרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת וחשרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת וחשרה he
 
חורבת וחשרה היא אתר ארכאולוגי במרכז רמת הגולן, בו נתגלו שרידי יישוב יהודי ובית כנסת מתקופת התלמוד. על גבי שרידי היישוב היהודי, הוקם כפר זמני של בדואים. החורבה שוכנת ברום של כ־400 מטרים מעל גובה פני הים, כקילומטר וחצי מצפון־מערב למפל גמלא.
היסטוריית מחקר

הכפר נסקר לראשונה על ידי גוטליב שומכר בשנת 1884 והוא תיאר את המקום ככפר חורף של בדואים. בביקור במקום בשנת 1968, תיעד י'. גל שרידי כפר בחורשת אקליפטוסים. הסקר המשמעותי הראשון בוצע רק בשנת 1981 על ידי צ"א מעוז, כאשר רון לביא מתעד את שרידי בית הכנסת והיישוב היהודי במערב החורבה.
ארכאולוגיה

הכפר המודרני שנבנה שמקום, הוקם על שרידי יישוב יהודי קדום. בקצה המערבי של החורבה נתגלו שרידי היישוב היהודי ומבנה העשוי מאבני גזית, שחזיתו לכיוון דרום, ואשר זוהה כבית כנסת. מלבד למבנים של הכפר הערבי, נתגלו גם שרידי מבנה בבנייה חורנית.
ממצאים

הממצאים שנתגלו בחורבת וחשרה, מעידים על קיומו של יישוב יהודי ובית כנסת בתקופת התלמוד. המבנה המרכזי שזוהה כבית כנסת, נבנה באבני גזית, מסביב למבנה נתגלו אבני מזוזה, כותרות מגולפות ואבן משקוף מעוטרת בתבליט של אריה ולידה טבולה אנסטה עם כתובת בארמית שלא הצליחו לקרוא אותה. בנוסף לממצאים אלו נתגלו גם כותרות ועמודים, אבן מעוטרת בורדה, אחת עם עיטור של צמחי, בודדה, קערת אבן עם רגל גבוהה ושוקת מאבן. על פי הממצאים הקרמיים שנחשפו באתר, משערים שראשיתו במאה השנייה לספירה, לאחר חורבנה של העיר גמלא. הממצאים הקרמיים עצמם מתוארכים לתקופה הרומית התיכונה, המאוחרת ולתקופה הביזנטית.
לקריאה נוספת

א' שילר, אריאל: כתב עת לידיעת ארץ ישראל, גיליון 50 - הגולן, תשמ"ז-1987, עמ' 156.